text: Веднага след 9 септември 1944 г. от пристанището в Лом специална част на Трети украински фронт изнася за Москва 130 чувала с български документи, които са разпределени в различни руски архиви. Повече от 10 години българската държава се опитва да си ги върне или поне да се сдобие с техни копия.
  Пред "Дойче Веле" шефът на Държавна агенция "Ахриви" Михаил Груев заяви, че според него е нормално всяка държава да иска да възстанови документалното си наследство.
  "Проблемът не е само български, а стои пред почти всички държави, окупирани от Червената армия. Странното е, че отношението на Москва към настояванията на всяка страна е индивидуално – към някои е по-враждебно, но спрямо България то е по-скоро равнодушно“, пояснява историкът.
  Липсват всякакви описи и номера на отнетото и остава неясно какво точно съдържат документите и каква ценност представляват за историческата наука. Груев все още няма обяснение на въпроса, по какъв принцип руснаците са подбрали документите.
  "Голяма загадка е например това, че в изнесените чували е попаднал и архивът на Съюзната контролна комисия, която е действала в България след Първата световна война. Тези книжа са свързани с плащането на репарациите по силата на Ньойския договор в периода 1919 – 1928 г. Вероятно много от документите са били известни на съветската агентура в България – известно е, че са имали доста добра представа къде и какво точно да търсят – но при подбора видимо е имало и елемент на случайност“, пояснява Груев.
  Бившият председател на Държавната агенция „Архиви“ Мартин Иванов преди време изнесе в печата данни, че в руската страна е попаднала и документацията на Германския научен институт от 1939 до 1944 г. В нея е имало списъци на българите, изучавали немски език, които след 1945 г. вероятно са били репресирани. Взети са били и документи, свързани с "бялата емиграция" в България - руснаци, намерили убежище в страната след Първата световна война. Впоследствие част от тези хора са били арестувани и изпратени в ГУЛАГ.
  Според Груев за България далеч по-важни са оригиналните руски архиви, имащи връзка с България, както и протоколите от разпитите на регентите, министрите и на целия царски елит след 9 септември.
  "Протоколите от тези разпити са собственост на руската страна и за съжаление ние не можем да претендираме за тях. Именно оттам очаквам по-големи изненади, тъй като сведенията в тях ще хвърлят повече светлина върху случилото се през бурните дни и месеци на 1944-1945 г.", смята шефът на архивите. Той припомня, че в началото 90-те години на миналия век български изследователи все пак са успели да влязат в специалните руски архиви и да прочетат малко от тях. При управлението на Владимир Путин обаче режимът на достъп бил затегнат силно.
  "Подборът на хората, които се допускат до тези фондове, е строго субективен и се определя от руската страна“, допълни Груев.
  При посещението на Путин в България през 2008 г. се появиха информации, че при разговор с тогавашния президент Георги Първанов, руският му колега дискретно го предупредил, че отварянето на архиви на КГБ "може да донесе немалки разочарования за българската страна“. Според Груев това е по-скоро опит за медийна сензация. Той е съгласен, че от фондовете на КГБ и ГРУ (Главно разузнавателно управление) вероятно могат да се научат някои нови подробности за руската агентура в България и кои българи са работили за нея през и след войната, но като цяло тези данни не са нещо непознато за българското общество.
  Груев е убеден, че наследената от комунистическото минало идеологическа и пропагандна историческа митология ще започне постепенно да ерозира сама от фактите и документите.
  Най-ново
  "Нюзуик": Русия се готвила да атакува Япония през лятото на 2021 г.
  преди 44 мин
  КС обяви, че НС не може да одобрява разплащанията за пътищата
  преди 46 мин
  КАТ не е връчил половината от издадените електронни фишове
  преди 47 мин
  Двама работници са загинали при изкопни работи в Перник
  преди 1 час
  ЕК разговаря с България заради препродаването на руски петрол
  преди 2 часа
  Пекин наводни туитър със сексботове, за да скрие съобщенията за протести
  преди 2 часа
  Прочети още
  Кого обслужват и на кого вредят изборните правила в България
  darik.bg
  Гана отново се замеси в голово шоу, но този път бе на печелившата странa (ВИДЕО)
  dsport.bg
  Да се вкопчиш в Живота от първия ти миг в коремчето на мама. Мирена Керезова разказва
  9meseca.bg
  На живо: Бразилия – Швейцария, Фред вместо Неймар (Състави)
  dsport.bg
  12 компании, основани по време на криза
  dbr.bg
  Кратък пътеводител за Сърбия
  dbr.bg
  Политика
  Политика
  Стефан Янев за нов кабинет: Има условия за диалог. И може да даде резултат
  Политика
  Нинова към Първанов, Дончева, Петков, Манолова: Върнете се в БСП
  Политика
  Изходният код не дава права върху машините, това не е PIN код
  Политика
  Прокуратурата се самосезира за "кодовете" на Кирил Петков"
  Политика
  Тома Биков видя в ДБ "ключа" за съставяне на правителство
  Политика
  Журналистика ли е изнудването за информация?
  Всички новини
  Политика
  Икономика
  Светът
  Спорт
  Култура
  Технологии
  Калейдоскоп
  Мнения
  Общи условия
  Политика за поверителност
  Реклама
  Списание
  Контакти
  За Клуб Z
  Екип
  Darik.bg
  Dsport.bg
  9meseca.bg
  Darikbusinessreview.bg
  Издател на clubz.bg е "Клуб Зебра Медия" ООД, София, бул. "Княз Александър Дондуков" 82. Всички права запазени 2022 "Клуб Зебра Медия" ООД.
  Препечатването на материали, снимки и видео от www.clubz.bg без разрешение ще бъде преследвано по съдебен път, съгласно УСЛОВИЯТА ЗА ПОЛЗВАНЕ